# Príloha č. 1 – Opis predmetu zákazky

Verejný obstarávateľ Hlavné mesto Slovenskej republiky Bratislava zadáva v rámci DNS vyhláseného verejným obstarávateľom výzvu s názvom „**Nákup 150ks mobilných telefónov**“. Kompletné informácie o predmetnej výzve nájdete na tejto adrese:

https://josephine.proebiz.com/sk/tender/13418/summary

## Stručný opis predmetu zákazky:

Predmetom zákazky je nákup 150ks mobilných telefónov s minimálnymi technickými požiadavkami uvedenými v tejto prílohe.

## Zoznam príslušných CPV kódov:

|  |  |
| --- | --- |
| 30200000-1 | Počítačové zariadenia a spotrebný materiál |
| 32250000-0 | Mobilné telefóny |

## Lehota dodania

Predmet zákazky je potrebné dodať **najneskôr do 35 kalendárnych dní** odo dňa nadobudnutia účinnosti kúpnej zmluvy.

## Podrobný opis predmetu zákazky:

### Osobitné požiadavky na plnenie

* Dodanie tovaru na miesto plnenia magistrát hlavného mesta SR, Primaciálne námestie č. 1, vyskladnenia, len v pracovných dňoch v čase od 08:00 hod do 15:00 hod. a dodanie je potrebné avizovať minimálne dva pracovné dni vopred.
* Verejný obstarávateľ požaduje dodanie nových, nepoužívaných, nerepasovaných zariadení v originálnom neporušenom balení.
* Verejný obstarávateľ požaduje dodanie všetkých zariadení podľa nižšie uvedených technických špecifikácií. Úspešný uchádzač je povinný dodať celý predmet zákazky naraz.
* Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).
* Verejný obstarávateľ má právo do 14 dní od prevzatia vrátiť nepoškodený tovar v pôvodných obaloch, ak zistí, že nespĺňa ktorúkoľvek požadovanú technickú špecifikáciu na predmet zákazky a nespĺňa osobitné požiadavky na plnenie.
* Požadovaná plná záruka na všetky zariadenia, na ich hardvérové a softvérové súčasti na dobu 24 mesiacov od dátumu dodania/inštalácie.
* Požaduje sa dodanie tovaru so servisnou dokumentáciou, návodom na použitie (v slovenskom jazyku), záručným listom a preberacím protokolom.

### Technické parametre

* Základné parametre:
	+ DualSIM
	+ Dotykový displej
	+ Uhlopriečka displeja minimálne 6,5"
	+ Rozlíšenie displeja minimálne 1600 × 720
	+ Operačný systém Android
	+ Operačná pamäť minimálne 4 GB
	+ Konfigurácia kariet Hybridný slot
	+ Slot na pamäťovú kartu
	+ Typ pamäťovej karty microSD
	+ Rozlíšenie zadnej kamery minimálne16 Mpx
	+ Rozlíšenie prednej kamery minimálne 8 Mpx
	+ Funkcia Rýchle nabíjanie
* Displej:
	+ Typ displeja IPS
	+ Pomer veľkosti displeja k telu minimálne 80%
	+ Jemnosť displeja minimálne 260 PPI
* Výdrž a výkon:
	+ Kapacita batérie minimálne 5000 mAh
	+ Výkon nabíjania minimálne 10 W
	+ Operačná pamäť minimálne 4 GB
	+ Vnútorná pamäť minimálne 64 GB
	+ Výkon procesora minimálne ako Qualcomm Snapdragon 460
* Komunikácia a porty:
	+ Jack (3,5mm)
	+ USB-C
	+ Bezdrôtové technológie: WiFi, Bluetooth, GPS, GLONASS, A-GPS, Galileo
	+ Dátové služby: LTE (4G), HSPA (3.5G), UMTS/CDMA (3G), EDGE (2.5G), GPRS (2G)
	+ Typ hlavnej SIM karty Nano SIM
	+ Typ vedľajšej SIM karty Nano SIM
	+ Frekvencia LTE 2600 MHz, 2100 MHz, 1900 MHz, 1800 MHz, 900 MHz, 800 MHz
	+ Nabíjačka (adaptér s káblom)
	+ Snímače: čítačka odtlačkov prstov, snímač priblíženia, akcelerometer, senzor okolitého osvetlenia, gyroskop, senzor SAR
* Software:
	+ Mobilné služby Google Mobile Services
	+ Verzia operačného systému Android 9.0 Pie a novší
	+ Čistý Android